Torna a Nou Barris el festival d'arquitectura 48 h Open H...\nTorna a Nou Barris el festival d'arquitectura 48 h Open House Barcelona\nInici | Notícies | Torna a Nou Barris el festival d'arquitectura 48 h Open House Barcelona\nEl cap de setmana del 24 i 25 d’octubre Barcelona obre les portes de més d’un centenar d’edificis de tot tipus, forma i mida, per entendre i sentir l’arquitectura de forma excepcional. Una iniciativa anual de l’associació 48 h Open House Barcelona.\nEnguany, la programació del festival d’arquitectura 48 h Open House BCN s’organitza al voltant de la temàtica “La ciutat saludable”. Per adaptar-se a les circumstàncies provocades per la pandèmia de la covid-19, s’ha agrupat en zones que es poden recórrer a peu amb una distància màxima de quinze minuts entre les diferents activitats. A més, s’han limitat els espais visitables i s’han dissenyat recorreguts interns que eviten espais reduïts. Finalment, per augmentar la distància entre persones, per primera vegada comptarem amb visites lliures i audioguiades, a més de les guiades.\nD’altra banda, s’hi aplica el protocol sanitari vigent:\nGel hidroalcohòlic a l’accés de tots els edificis\nRegistre previ de tots els visitants (nom+telèfon) a l’accés de tots els edificis\nAforament a l’interior dels edificis (màx 15 persones)\nAforament a les cues del carrer (màx 30 persones)\nSenyalització de 2 metres a la cua del carrer per garantir la distància\nAquestes són les activitats programades a Nou Barris:\nAntic Institut Mental Pi i Molist (Seu del Districte) - Diumenge 25 d’octubre, de 10 a 14.30 h. Visita guiada i accessible. No necessita inscripció prèvia.\nArxiu Històric Roquetes - Diumenge 25 d’octubre, de 10 a 14.30 h. Visita guiada i accessible. No necessita inscripció prèvia.\nCaserna Guàrdia Urbana - Diumenge 25 d’octubre, de 10 a 14.30 h. Visita guiada i accessible. No necessita inscripció prèvia.\nCases Barates Can Peguera - Diumenge 25 d’octubre, de 10 a 14.30 h. Visita guiada i accessible. No necessita inscripció prèvia.\nCEM Turó de la Peira - Diumenge 25 d’octubre, de 10 a 19 h. Visita guiada i accessible. No necessita inscripció prèvia.\nGrup Escolar Timbaler del Bruc - Diumenge 25 d’octubre, de 10 a 14.30 h. Visita guiada i accessible. No necessita inscripció prèvia.\nSkate Park Nou Barris - Dissabte 24 i diumenge 25 d’octubre, de 10 a 19 h. Visita lliure i accessible. No necessita inscripció prèvia.\nCastell de Torre Baró - Diumenge 12 d’octubre, de 10 a 19 h. Visita guiada i accessible. No necessita inscripció prèvia.\nItinerari lliure Nou Barris reivindicatiu - Recorregut per Can Peguera, el passatge de l’Esperança, la Harry Walker, la plaça d’Àngel Pestaña i les Cases del Governador. Autors: Arxiu Històric de Roquetes Nou Barris i del Grup d’Història de Nou Barris. Visita lliure i accessible. No necessita inscripció prèvia.\nItinerari Rec Comtal - Paisatges Culturals de l’Aigua. Dissabte 24 d’octubre, a les 10 h. Visita guiada i accessible. Necessita d’inscripció prèvia a inscripcions@openhousebarcelona.org o al telèfon 671 13 34 65.\nI com a novetat, i en el marc de la pandèmia, enguany el festival ofereix també activitats virtuals a Nou Barris.\nActivitats en llengua de signes\nPer primera vegada, el festival incorpora al nostre districte dues activitats en llengua de signes per a persones sordes. En tots dos casos cal inscripció prèvia a inscripcions@openhousebarcelona.org o al telèfon 671 13 34 65. Són aquestes:\nDiumenge 25 d’octubre, a les 11 h. Visita a les cases barates de Can Peguera i al CEM Turó de la Peira.\nDiumenge 25 d’octubre, a les 15 h. Visita al Skate Park Nou Barris i als Habitatges Cooperativa Cireres\nEl 48 h Open House Barcelona\nEl 48 h Open House Barcelona és un projecte obert a tothom i sense ànim de lucre que va començar a Barcelona l’any 2010. Es tracta d’una iniciativa transversal, adreçada especialment als barcelonins i barcelonines, que implica la participació de diferents agents socials, tècnics i artístics per “obrir la bona arquitectura a la ciutat”.\nL’objectiu és fer viure l’arquitectura i la ciutat, donant l’oportunitat de remirar-la. Les activitats de l’Open House conviden tothom a explorar i entendre el valor d’un espai ben construït i dissenyat.\nEls arquitectes que han dissenyat l’obra, les persones usuàries o les encarregades de la planificació d’una zona de la ciutat són els mediadors que ajuden a fer entendre què és l’arquitectura, suggerint itineraris, i proposant activitats i conferències completament gratuïtes.\nWeb del 48 h Open House Barcelona


(El Vendrell), 6/11/2015\nLa Comissió per la preservació del Patrimoni del Vendrell, depenent de l’Institut d'Estudis Penedesencs (IEP) s’ha reunit amb l’alcalde Martí Carnicer, la regidora de cultura, Eva Serramià i Gemma Sabaté, tècnica de patrimoni per donar-se a conèixer, explicar les seves motivacions i preocupacions per la preservació del patrimoni.\nLa Comissió ja es va reunir amb l’antic consistori però, degut als nous canvis de govern, ha tornat a ser necessari presentar-se novament com a grup, reunir-se per recuperar els temes ja tractats a l'anterior legislatura i demanar ser òrgan consultor d'aquells temes relacionats amb el nostre patrimoni cultural, la necessitat del qual és deguda a temes urgents com per exemple\nles obres de la Línia d’Alta Tensió, que està previst que travessi pel terme d’Albinyana i que entri per la zona del Vendrell pels turons on passa la via de l’AVE amb el que la Comissió de Patrimoni ha demanat una reunió monogràfica per a cooperar i fer canvis o el camí de la Via Agusuta, que des de l’ajuntament han garantizat un intercanvi d’idees per trobar una millor solució i poder preservar el tram.\nPer la seva part, l’Ajuntament ha demanat a la Comissió més informació sobre la Colònia Ferroviària de Sant Vicenç de Calders per poder tractar aquest tema amb més determinació. S’ha tornat a recalcar, també, que el barri té més de 100 anys d’històra sent els pavellons uns edificis únics a nivell estatal i europeu i que per tant, la seva conservació ha de ser un tema que s’ha de tenir present.\nPel que fa a les cases del c/ Vilafranca (Coma-Ruga), l’Ajuntament ha garantit la conservació completa de les edificacions, oferint una compensació als propietaris i la corresponent catalogació per ser un bé protegit.\nLa reunió va finalitzar amb la garantia de creació d'un nou POUM i un catàleg de béns protegits com també de la continuïtat de les relacions entre l'Ajuntament i la Comissió per així poder establir un pont de diàleg entre ambdòs òrgans.\nDesde la comissió esperem que aquesta sigui la primera de una sèrie de reunions amb el nou consistori que ens permeti tenir accés a decisions que puguin salvaguardar i protegir el patrimoni amb el què compta la nostra població.\nComissió per la Preservació del Patrimoni del Vendrell - Institut d’Estudis Penedesencs\nProtegir allò que forma part de la nostra història i del nostre patrimoni és un deure de tots per no oblidar-nos del passat, ja que conèixer el passat ajuda a construir un futur millor.\nLa Comissió per la Preservació del Patrimoni del Vendrell, que forma part de l’Institut d’Estudis Penedesencs, s’ha creat degut a una necessitat per protegir els elements patrimonials que mereixen una adequada protecció i salvaguarda per transmetre aquest patrimoni comú en les millors condicions a les generacions futures per evitar així, el perill de la pèrdua de la nostra identitat.\nLa nostra tasca es centra en elaborar estratègies de conservació i protecció amb la cooperació de tots els integrants que formen aquesta comitiva amb l’esperança de poder preservar la història del Vendrell. Tant el bloc com les altres xarxes socials serviran per comunicar les activitats relacionades amb el patrimoni vendrellenc


Robatori de pel·lícula a Catalunya: Arrenquen un caixer automàtic amb un camió-grua\nEncasten un camió-grua en una oficina bancària de la comarca de la Selva per robar el caixer automàtic\nEls fets han tingut lloc aquesta passada matinada en una sucursal de CaixaBank del municipi gironí de Riells i Viabrea\nper Antonio Ramos dimarts, 18 d’agost 2020 - 16:40h\nEl robatori ha tingut lloc aquesta passada matinada a l'oficina de CaixaBank del municipi de Riells i Viabrea. | Twiiter / @Silenciats1\nRobatori de pel·lícula al municipi gironí de Riells i Viabrea aquesta passada matinada. Segons ha informat aquest dimarts el 'Diari de Girona', els Mossos d'Esquadra busquen un grup de lladres que s'haurien endut un caixer automàtic de la sucursal bancària de CaixaBank, ubicada al carrer Morou del poble de la comarca de la Selva.\nRoben caixer riells pic.twitter.com/8XHrpSNzp9\n— Silenciats (@Silenciats1) August 18, 2020\nSegons explica el citat mitjà, durant la passada matinada, els delinqüents haurien utilitzat un camió-grua, encastant-lo contra l'entitat bancària i arrencant posteriorment el caixer automàtic. Els Mossos han rebut l'avís a un quart de sis de la matinada, quan un veí ha comunicat que hi havia destrosses a l'oficina bancària de CaixaBank.\nUna banda de lladres actua a les comarques gironines des de fa mesos\nLa policia catalana no descarta que el robatori d'aquesta passada matinada a Riells i Viabrea sigui obra d'una banda criminal de l'Europa de l'Est, instal·lada a l'Empordà, que opera a les comarques gironines des de fa uns mesos i que està sent investigat per la Unitat Territorial d'Investigació dels Mossos d'Esquadra.\nEl d'aquesta passada matinada no és l'únic robatori amb aquest 'modus operandi' que s'ha produït a les comarques gironines en els darrers mesos. Poc abans del decret de l'estat d'alarma, a principis del mes de març, fets similars van tenir lloc a Riudellots de la Selva. Abans, els delinqüents també havien actuat a Vilablareix i al mateix Riudellots, a finals del passat mes de desembre. El botí aconseguit pels lladres en cadascun dels robatoris va ser d'uns 20.000 euros.\nEls lladres també ho van intentar a la Garrotxa, però els intents a Sant Jaume de Llierca i a Tortellà no van fructificar, ja que van ser descoberts pels veïns i van acabar fugint del lloc dels fets.\nRobatori Caixabank Selva


Diverses pintades contra el jutge del Tribunal Suprem Pablo Llarena, que instrueix la causa pel procés sobiranista impulsat pel Govern de l'expresident Carles Puigdemont, han aparegut a la carretera d'accés a l'Escola Judicial a Barcelona, la carretera de Vallvidrera, institució que dirigeix l'esposa del magistrat.\nAixí ho ha explicat l'Associació Professional de la Magistratura en el perfil de Twitter de la secció de Catalunya, en què ha mostrat una imatge en la qual es poden veure pintades a la via amb els missatges 'Perill', 'Llarena', ' prevaricador 'i símbols de llaços grocs.\nEn el comentari afirmen: "Els amants del color groc segueixen assenyalant a jutges i embrutant el domini públic davant la passivitat de l'Ajuntament d'Ada Colau. Carretera d'accés a l'Escola Judicial. Fins quan?"\nAl març l'organització juvenil Arran va fer una pintada en un carrer de Das, Girona, on Llarena té una casa amb els missatges 'Llarena feixista', 'Ni a Das ni enlloc', 'Els Països Catalans seran el vostre infern' i 'Llibertat presos polítics'.\nAixí mateix, també va ser detinguda una tuitera per amenaçar el magistrat a la xarxa social, després d'una investigació de la Fiscalia, i el magistrat porta protecció des de fa uns mesos.


The Leagate Inn Lincolnshire Regne Unit - Ofertes d'hotels amb els MILLORS DESCOMPTES EN LÍNIA\nLeagate Road, Lincolnshire, Lincolnshire, Regne Unit, LN4 4RS - Veure al mapa\nAl visitar Lincolnshire, vosté es sentirà com a casa a The Leagate Inn, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Lincolnshire. Els clients de l'hotel poden gaudir de instal.lacions per a minusvàl.lids, habitació familiar, restaurant, bar.\nA més, totes les habitacions ofereixen una gran varietat de comoditats com ara escriptori, aparell de televisió, articles de tocador, assecador de cabell, servei de planxa per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Lincolnshire, faci de The Leagate Inn la vostra llar.\nTots els tipus de viatgers (141) Parelles (70) Viatgers en solitari (33) Famílies amb infants petits (15) Famílies amb infants grans (3) Grups (20)


Proveïdors de restauració i hosteleria | Central Borne\nTreballem amb més de 900 fabricants i proveïdors de matèries primeres. Tots ells han estat seleccionats, verificats i homologats pel nostre Departament de Compres. També compten amb els registres sanitaris pertinents i compleixen els requisits indicats pel Departament de Qualitat.\nPer assegurar que aquests valors es mantenen en el temps, fem auditories periòdiques a les seves instal·lacions, revisem les no conformitats al llarg de l’any i verifiquem l’etiquetatge dels productes.\nTreballem amb primeres marques per\noferir sempre la màxima qualitat.


El ple aprova, provisionalment, el PEP de Ciutat Vella | Valencia Extra\nEl Ple de l’Ajuntament ha aprovat, provisionalment i amb l’abstenció dels grups de l’oposició, el Pla Especial de Ciutat Vella (PEP), que protegirà, entre altres elements, 2.250 edificis residencials d’aquest districte «per evitar la propagació dels apartaments turístics de la zona i fomentar que el centre històric mantinga el seu caràcter de barri», tal com ha defés la vicealcaldessa i regidora de Desenvolupament Urbà, Sandra Gómez.\nEn el debat plenari arran d’aquest acord, el regidor de Ciutadans Narciso Estellés, que ha manifestat la seua inquietud «davant la propagació dels apartaments turístics», ha reconegut la tasca que s’ha fet «per a refondre una extensa normativa, així com el caràcter participatiu del procés i el foment de l’ús residencial».\nEn nom del Partit Popular, el regidor Juan Giner ha lamentat «el canvi d’ús d’un edifici», ha subratllat que «hauria d’establir criteris clars a l’hora d’evitar la turistificació del centre i de treballar altres accions per resoldre problemes d’habitatge social».\nLa regidora Sandra Gomez ha explicat que «el PEP de Ciudad Vella és un pla que, per descomptat, té un objectiu i una finalitat molt definida, que és que els nostres barris continuen sent precisament això, barris, espais residencials i que d’alguna forma reflecteixen la nostra identitat i la nostra història com a ciutat».\n«El nostre centre històric mereix aquesta protecció perquè sabem del risc que existeix a vegades amb la massificació i la turistificació de determinades zones que, pel seu patrimoni històric, és obvi que mereixen i tenen més atenció dels nostres turistes. I per això hem volgut protegir-lo, per continuar sent una ciutat atractiva pels elements patrimonials», ha afegit.\nD’altra banda, el PEP afegeix als 1.600 edificis protegits uns altres, aproximadament uns 400, que inclouen, per primera vegada, 50 comerços tradicionals del centre històric, emblemàtics, «que tenen una identitat i una història, i que per primera vegada en un pla de la ciutat de València estaran també protegits i per tant no podran sofrir cap mena de modificació que altere la nostra identitat que també la donen els comerços dels nostres barris», ha conclòs la regidora.


Resum de les lligues provincials. Jornada 12 – FCTT – Representació Territorial de Lleida\nA la lliga de preferent, jornada amb partits molt importants, per les posicions capdavanteres de la classficació. El CTT Borges “A”, segueix en bon peu, i aquesta setmana, va desfer-se d’un dels seus perseguidors mes immediats; el CPU Vilanovenc. Els de les Garrigues sumen una victòria important, que els manté liders de la lliga de Preferent. L’altre partit atractiu de la jornada, fou el que disputaren el Borges Carburants Mir, amb el Gràfix Mollerussa, amb victòria pels del Pla d’Urgell per 1-5, i es situen segons a la classificació. El Balaguer Pamies Vitae “A”, va sumar una victòria molt important davant el SQA Alcarràs per la mínima, i els permet situar-se a mitja taula classificatòria; igual que el CTT Calaf “A”, que va derrotar l’ASSIST Alcarràs, per 1-5. El Pont de Suert i el CTT Portell, van ajornar el seu encontre.\nA la lliga Tallers Miquel de Primera Provincial, l’Impuls TT, es l’unic equip de la demarcació Lleidatana que segueix sense coneixer la derrota aquesta temporada. Els del Segrià, van superar per un conudent 0-6 a la pista del CTT Calaf “B”. El seu perseguidor, el CTT Xavier Sangrà Agramunt “A”, tampoc va fallar, i també va vèncer per 6-0 al CTT Borges “C”. El Rebost de Ponent Castellnou, també va sumar una victòria important que l’atança a la zona capdavantera, davant el CTT Portell per 2-4. El Borges “B”, empatat amb el Rebost de Ponent Castellnou, també va vèncer en el seu compromís setmanal al CTT Valls del Nord d’Andorra per 2-4. El CTT Lleida i l’ACLE Guissona, van ajornar el seu encontre.\nA segona Provincial, primera derrota de la temporada del CTT Xavier Sangrà Agramunt “B”, que va caure per un contudent 0-6 a la pista del CTT Borges “D, que es situa segon classificat, al caure el Borges “E” a la complicada pista del CTT Ivorra. Els segarrencs, sumen la tercera victòria de la temporada. El Mollerussa Arcusin, també va conseguir una agònica victoria a la pista del CTT Lleida “B” per 3-4. Per acabar el CTT Tremp, va superar per 1-5 al CTT Balaguer “B”.\nFRANCESC SOLANS, CAMPIÓ DEL 4T OPEN DE VETERANS "ZONA TT"


El Consell Comarcal del Baix Ebre es reuneix amb el Consell Consultiu de la Gent Gran | Consell Comarcal del Baix Ebre\nEl Consell Comarcal del Baix Ebre es reuneix amb el Consell Consultiu de la Gent Gran\nAmb la finalitat de dinamitzar el Consell Consultiu de la Gent Gran, el Consell Comarcal del Baix Ebre ha celebrat una reunió amb els representants de les associacions de la gent gran de la comarca. En aquesta, s’ha escollit el nou representant del Consell Consultiu, Joan José Carles Mariner, i les associacions i casals de gent gran han plantejat les seves propostes per a la programació de futures activitats.\nA la reunió, han assistit el president del Consell Comarcal del Baix Ebre, Lluís Soler, la consellera d’Atenció a les Persones, Júlia Celma, i la directora dels serveis territorials de Benestar Social i Família, Manolita Cid. Tots ells han donat les gràcies a les associacions per estar presents a la reunió.\nEl president del Consell Comarcal del Baix Ebre, Lluís Soler, ha detallat que “totes les persones que formen aquest Consell Consultiu tenen ganes de treballar i de realitzar coses”. Per aquest motiu, Soler ha destacat que “al llarg dels propers quatre anys s’ha de dinamitzar el Consell Consultiu”. Així, el president ha manifestat que “el Consell Comarcal és un punt d’acollida per fer d’altaveu de les demandes, propostes i preocupacions de la gent gran”.\nPer la seva banda, la directora dels serveis territorials de Benestar Social i Família, Manolita Cid, ha apuntat que “el Govern de la Generalitat ajudarà i estarà al costat de la Gent Gran ja que aquesta aporta experiències i vivències que permeten enriquir a la societat”. D’aquesta manera, Cid ha puntualitzat que “la Generalitat està al servei i a la disposició de tota la gent gran per ajudar-los”.\nEls representants de les associacions de la Gent Gran han escollit, mitjançant eleccions, el nou representant de l’òrgan. Així, amb 12 vots a favor i 1 abstenció, Joan José Carles Mariner, de l’associació de Bítem, ha estat escollit com a representant d’aquest òrgan consultiu. Carles, ha animat “a totes les associacions a treballar junts i avançar conjuntament per tal de millorar els serveis que ofereixen les associacions de la gent gran”.\nCal recordar que el Consell Consultiu de la Gent Gran del Baix Ebre té la funció d’elaborar propostes de millora del sistema de serveis socials, promoure les activitats necessàries per tal de sensibilitzar la societat respecte la situació social de la gent gran, promoure l'associacionisme, coordinar les activitats realitzades en temes de vellesa, entre d’altres.


La diputada de JxCat retreu als republicans la seva abstenció en la investidura de Sánchez\n"Si algú pot, que demostri amb fets que ser moderat ha sigut millor", afirma\nBarcelona - Dimarts, 06/08/2019 - 18:53\nAliena a les crides a la unitat independentista, la portaveu de JxCat al Congrés, Laura Borràs, ha llançat una nova pulla a ERC i ha insinuat que vol assemblar-se a CiU: "És curiós que sempre tinguin tan present el que feia CiU. Potser perquè volen assemblar-s’hi molt", ha comentat.\nEn declaracions a Efe, Borràs ha volgut deixar clar que JxCat no representa la continuació de CiU: "No em preocupa gens el que hagi fet CiU. El moment que vivim ara és inèdit". En canvi, ha destacat les referències d’ERC a l’antiga CiU, després que en el debat d’investidura al Congrés els republicans optessin per l’abstenció. Segons Borràs, els republicans "s’haurien pogut abstenir també en primera votació" en el debat d’investidura, però "van voler votar primer 'no’ i després abstenció". La votació en la investidura ha sigut un dels temes que ha deixat en evidència les tensions en el si de l’independentisme.\nPer contra, el 'no' de JxCat en les dues votacions es fonamentava, ha argumentat, en l’"absolut immobilisme de Pedro Sánchez i la seva voluntat de considerar la qüestió catalana no com un problema de primera magnitud sinó com una qüestió residual que ha de veure amb un problema entre catalans".\nBorràs respon així al vicepresident del Govern i adjunt a la presidència d’ERC, Pere Aragonès, que després de negar que ERC estigui "tornant al vell autonomisme de CiU" va afirmar, en comparació amb els convergents: "Nosaltres no hem plantejat el debat d’investidura a canvi de quatre competències autonòmiques, no hem anat al Congrés dels Diputats a defensar facilitats per a determinades empreses de l’Ibex 35 o per millorar les condicions de les autopistes de peatge", va dir Aragonès en al·lusió a CiU.\nPer Borràs, "la moderació no és bona ni dolenta per se, s’ha de veure què representa en termes d’eficàcia política". "Si algú pot demostrar-me que, durant tot aquest temps de menyspreu i onada repressiva des de la moció de censura, tenir un comportament, segons es diu, ‘moderat’ ha sigut millor, que ho intenti demostrar amb fets, perquè és bastant difícil veient els esdeveniments que han passat", ha afegit.\nBorràs ha remarcat que "sempre” ha sigut "partidària de la unitat" de l’independentisme "en tots els escenaris". "La unitat se li pot exigir a qui la rebutja, no a qui l’ofereix. Nosaltres hem estat sempre parlant de la unitat en tots els escenaris. Les problemàtiques que són derivades de la no unitat no existirien si anéssim junts", ha recalcat.\nTemes: Laura Borràs Junts per Catalunya PDECat Independència de Catalunya Convergència ERC


No sin mi novi@\nNo sin mi novi@\tDestacats\n“Treballo segons el que em transmeten els nuvis”.\nLa Marta i l’Alèxia, a més d’amigues, des de fa un temps són sòcies. Una coincidència, i uns estudis que les complementen, les ha portat a crear una empresa d’organització d’esdeveniments. I si la Marta és pròpiament una Wedding Event Planner, l’Alèxia està més dedicada als esdeveniments d’empreses i les dues juntes són No sin mi novi@.\nCom sorgeix muntar No sin mi novi@?\nDesprés de fer un màster de protocol i direcció d’esdeveniments, vaig començar a treballar amb la meva germana que té una empresa de càtering. Això era el 2015. Ella s’encarregava de la gestió del càtering i jo feia de Wedding Event Planner. El temps va passar i va arribar un moment que no suportava més baixar cada dia fins a Sant Just Desvern. Tot i el que m’apassiona la meva feina, el tema em superava i vaig decidir deixar-ho tot i muntar La Choc&Bistro a Vilassar de Mar.\nParal·lelament, l’Alèxia havia fet un màster en comunicació i protocol i es dedicava a temes d’esdeveniments d’empresa. Un dia, per casualitat, van venir a La Choc l’Alèxia i el seu pare, i aquest em va proposar gestionar una masia de Girona d’un amic seu. Vam parlar amb l’Alèxia i vam decidir fer-ho juntes i explotar la complementarietat de les deus vessants que tractem, per una banda casaments i, per l’altra, esdeveniments empresarials.\nAixí, tots els vostres esdeveniments els fareu a la masia de Girona?\nNo. La masia de Girona serà la nostra seu en exclusiva, però evidentment muntarem esdeveniments allà on ens ho demanin.\nQuè oferiu com a empresa?\nTot tipus de serveis des del minut 1. Els nuvis contracten el servei de Wedding Event Planner i a partir d’aquí tot el que necessitin: invitacions, fotògraf, anells, drons, flors, vestit... Els nuvis marquen el seu pressupost i sumen els serveis que volen. De cada servei, tenim un ventall de preus.\nCom treballeu amb els nuvis?\nÉs molt important l’entrevista prèvia. Treballo segons el que em transmeten els nuvis perquè valoro molt la connexió que estableixo amb ells.\nPer què No sin mi novi@?\nLi vam donar moltes voltes al nom. Volíem alguna cosa original i que englobés tant casaments heterosexuals, homosexuals o qualsevol altre i havia de sortir l’arrova com fos. Quan se’ns va ocórrer aquest, ens va encantar perquè està clar que sense “l’altre” no hi ha casament.\nTeléfon: Marta Andrea Miquel 639 152 519 / Alèxia Lanzo 645 924 753\nMés en aquesta categoria: « Antoni López, regidor d’esports de Premià de Dalt Gonzalo Berger, autor de Les Mílicies antifeixistes a Catalunya »


Holiday home Bækbyvej 55 Ulfborg Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSobre Holiday home Bækbyvej 55\nDissenyat tant per oci com per negoci, Holiday home Bækbyvej 55 està situat idealment a Ohuse; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Holiday home Bækbyvej 55 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara renta vaixelles, estris de cuina, nevera, forn microones, aparell de televisió per satisfer els clients més exigents. Les instal.lacions d'oci de l'hotel, que inclouen parc infantil, sauna estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a Holiday home Bækbyvej 55.


Ferran Bel anuncia una iniciativa al Congrés per frenar la nova MAT de les Terres de l'Ebre i Tarragona - Canal 21\nFerran Bel a la tribuna del Congrés dels Diputats / Arxiu\nFerran Bel anuncia una iniciativa al Congrés per frenar la nova MAT de les Terres de l’Ebre i Tarragona\nEl portaveu del PDeCAT al Congrés dels Diputats, Ferran Bel, ha anunciat aquest dimarts que la seua formació presentarà una proposició no de Llei al Congrés dels Diputats per frenar la nova línia de Molt Alta Tensió (MAT) privada d’un clúster eòlic d’Aragó Florestalia que creuarà 180 quilòmetres de les Terres de l’Ebre i Tarragona fins a la subestació de Begues, al Baix Llobregat. Segons Bel, la línia “trinxarà” el territori i es podria substituir per un aprofitament de les infraestructures i línies de què ja disposa Red Eléctrica.\nEn roda de premsa al Congrés, Bel ha afirmat que la seua formació també demanarà les compareixences al Congrés de la secretària d’Estat d’Energia, Sara Aagesen, i del secretari d’Estat del Ministeri d’Indústria que tramite el projecte perquè expliquen la construcció de la nova línia.\nEl portaveu del PDeCAT s’ha queixat que el govern espanyol va obrir el termini d’informació pública a l’última setmana de juliol perquè transcorregués durant l’agost. Ha recordat que “molts ajuntaments no sabien res d’aquest projecte” i es troben que una línia privada travessarà el seu territori.\nTags: Congrés dels DiputatsFerran BelMATMedi AmbientMésC21Política\nL’Ajuntament de Camarles, patrocinador de la 58a Volta Ciclista a la Província de Tarragona\nJoan Ferrer firma el segon lloc a la primera prova de la Lliga Nacional de Força\nEls Premis Amposta 2020, compartits per als doctors José Antonio Saa i Maria José Rallo


Calígula | menjadatils\nLa mar a Santa Coloma\tFam, pròleg de Paul Auster\nCalígula va viure només 29 anys, i només fou emperador tres anys i 10 mesos. Temps suficient per fer-nos veure que era un home singular. Calígula no coneixia el què era el terme mig. O estaves contra ell, o estaves molt en contra d’ell. Per això, malgrat la curta durada al capdavant de Roma, aconseguí deixà una gran empremta! Quina empremta!\nQuantes històries ignoraríem si Suetoni no les hagués registrat!\nXXIV. Tingué relacions incestuoses amb totes les seves germanes, i en ple convit les feia posar per torn a la seva dreta, mentre que la seva muller se li asseia a l’esquerra. D’entre elles, hom creu que desflorà Drusil·la quan ell encara vestia la pretexta, i també que un dia fou sorprès jaient amb ella per la seva àvia Antònia, a casa de la qual vivien l’un i l’altra; més tard, quan ja era casada amb el consular Luci Cassi Langí, la hi prengué i la tractà públicament com la seva esposa legítima; havent caigut malalt, fins la designa hereva dels seus béns i de l’imperi. Quan ella morí, decretà una suspensió general dels afers públics, i durant aquests temps va constituir un delicte capital el fet d’haver rigut, d’haver-se banyat o d’haver dinat amb els propis pares, amb la muller o amb els fills. Després, no podent dominar el seu dolor, se n’anà sobtadament de la ciutat. Durant la nit, travessà la Campània, es dirigí a Siracusa, i novament en tornà de pressa, amb la barba i els cabells llargs; i després, ja mai més, per importants que fossin les circumstàncies, ni davant l’assamblea del poble, ni entre els soldats, no féu cap jurament si no era per la divinitat de Drusil·la. Les altres germanes no va estimar-les amb tanta passió ni tant de mirament, puix que sovint les féu prostituir pels seus favorits; per la qual cosa les pogué fer condemnar més fàcilment com adúlteres i còmplices de la conjuració d’Emili Lèpid, durant el seu procés.\nXXXVI. A més dels incestos amb les seves germanes i de la seva passió per la cortesana Piràllide, tampoc no respectarà gairebé cap dona per il·lustre que fos. Sovint les convidava a un àpat amb llurs marits, les feia passar davant seu, i les examinava atentament, i acurada, com solen fer els mercaders d’esclaus, aixecant-los fins i tot el rostre amb la mà, si algunes per vergonya l’abaixaven; després eixia del menjador quan li venia de gust, duent-se’n la que més li plaïa, i al cap d’una estona tornava a entrar portant encara els senyals de la lascívia, i les lloava davant tothom o les blasmava, explicant amb tot detall el que de bo o de dolent havia trobat en llur cos o en llur coit. A algunes, ell mateix notificà el divorci en nom de llur marit absent, i manà que així es fes constar en els registres oficials.\nXXX. No sofria gens de grat que fos executat ningú sinó a cops reiterats i lleugers, d’acord amb la seva contínua i prou reconeguda recomanació: “Fereix-lo de manera que s’adoni que es va morint”. Un dia que hom donà mort, per error del nom, a una persona diferent de la que ell havia indicat, digué que també se n’havia fet igualment mereixedor. Sovint recitava aquest vers d’una tragèdia.\nOderint, dum metuant / Que m’odiïn, mentre em temin\nImatge de Putèoli\nXXXII. A Putèoli, quan inaugurà el pont ideat per ell, invità molta gent a veure’l amb ell des de la costa; de sobte els féu llançar tots a l’aigua, aquells que s’agafaven als timons de les naus, a cops de perxa i de rem els féu capbussar al mar. A Roma, en el curs d’un banquet públic, perquè un esclau arrencà d’un triclini una placa d’argent, el lliurà tot seguit al botxí perquè li tallés les mans, les hi pengés al coll damunt el pit i, amb un cartell al davant indicant el motiu del càstig, el passegés entre els comensals. Un altra dia, durant un sumptuós banquet, sobtosament es desféu en rialles, i com que els cònsols situats al seu costat li respongueren falaguerament per què reia, els respongué: “¿Com no haig de riure, si amb un sol moviment de cap us podria fer degollar a l’instant a cadascun de vosaltres?”\nXXXIII.- Vegem algunes de les seves bromes. Un dia se situà al costat d’una estàtua de Júpiter i preguntà a un tal Apel·les, actor tràgic, qui li semblava més gran dels dos, i, com que aquest dubtava, el féu estripar a cops d’assot tot lloant-li de tant en tant la veu amb què el suplicava, dient que era dolcíssima fins i tot en els gemecs.\nLX.- Perquè al seu cavall Incitat no li fos destorbat el descans, la vigília de les curses al circ solia ordenar als soldats que imposessin silenci al veïnat; a més d’una quadra de marbre i d’una menjadora de vori, així com d’una gualdrapa de porpra i d’uns guarniments de gemmes, li destinà un palau, esclaus i mobiliari perquè pogués rebre sumptuosament els convidats en nom seu; es diu, fins i tot, que el volia nomenar cònsol.\nLIV. Amb tot, es dedicà afanyosament i diversament a les arts d’una altra espècie. Actuava de gladiador traci i d’auriga, de cantor i de dansaire, feia esgrima amb armes de combat i conduïa carros en circs edificats en diferents indrets; el cant i la dansa li produïen una satisfacció tan intensa, que ni durant els espectacles públics se sabia estar de seguir la recitació de l’actor tràgic amb la veu, i de reproduir a la vista de tothom els gestos de l’histrió com volent aprovar-lo o corregir-lo. A vegades, dansava de nit i tot; un dia va fer anar tres consulars al Palatí durant la segona vigília [mitja nit]: ells es temien les coses pitjors, però van ésser invitats a pujar dalt d’una estrada, i de sobte, amb gran brogit de flautes i manxes de peu, aparegué amb un mantell i una túnica fins als peus i, després d’haver dansat la tocada, desaparegué.\nAquells amb qui s’afeccionava, els protegia fins el deliri. Abraça Mnester, actor de pantomimes, encara que fos en ple espectacle, i, si algú feia el més petit soroll mentre ell dansava, manava que el traguessin fora i l’assotava ell mateix personalment.


TERTULIA TORRENCA: PLANTEM CARA ?\nAquest any podrem patir de forma generalitzada els efectes d'un decreixement de l'economia.\nPodrem aprendre que decréixer, en el món de l'economia, pot ser molt bonic en paraules, però que a la pràctica porta a situacions no sostenibles i doloroses.\nL'any 2008 vam créixer només un 1,2% la qual cosa va suposar perdre 490.000 llocs de treball. Enguany creixerem per sota de -2% i assolirem la xifra de prop de 4,7 milions d'aturats. El proper any encara creixerem en negatiu, fet que ens portarà a una xifra de persones sense feina que recordarem la resta de la nostra vida. Són els efectes d'un decreixement de l'economia, el mateix que molts ideòlegs de l'esquerra verda desitgen per a la nostra societat.\nLa idea del decreixement sostenible sorgeix de l'extensió del segon principi de la termodinàmica, el que diu que, a mesura que l'energia es transforma, es dispersa fins fer-la no útil.\nAquest principi s'ha intentat traslladar a l'economia dient que, si continuem creixent de forma sostinguda, s'esgotaran tots els recursos, prenent de nou la vella teoria maltusiana.. Per tant, és una bestiesa pensar que l'estat de benestar, tal com el coneixem, pugui sobreviure amb una economia de l'oci, treballant molt menys del que ho fem fins ara. Encara és més difícil si a sobre hem de compartir la nostra riquesa amb països menys desenvolupats que nosaltres.\nEn tot cas es pot pensar en el decreixement si estem d'acord a renunciar a l'estat de benestar com el coneixem i si tornem a l'estat de supervivència i de misèria absoluta en el que havien viscut els nostres avis i besavis.\nDit això, tampoc hem d'eludir la nostra responsabilitat amb el segon principi de la termodinàmica. És clar que l'energia es degrada i, per tant, se n'ha de fer un ús responsable, no emprant fonts d'energia d'alt valor per a usos banals, com cremar gasoil o gas natural (combustibles valuosos) per escalfar aire a 22ºC, per exemple.\nQuedi clar, doncs, que el decreixement sostenible s'ha de referir només al món de l'energia i se n'ha d'excloure la seva transposició a l'àrea de l'economia. En el costat econòmic també es poden fer coses per millorar el creixement excessiu. Xina necessita créixer almenys un 8% per crear treball. Espanya necessita créixer un 3% per fer el mateix. Volem créixer justament per tenir llocs de treball, per mantenir els que tenim i per crear-ne de nous que supleixin els que moren en l'activitat. Però una societat eficient, moderna i responsable és la que pot assolir creixements ínfims, de dècimes percentuals, per crear treball.\nSi no volem fer servir energia i matèries primes en excés cal que fem l'economia més productiva en tots els àmbits. Des de fomentar les activitats més innovadores, automatitzades i avançades, passant per l'ús més adequat de l'energia, fins a obtenir un mercat de treball eficient, que no necessiti créixer tant per mantenir feina.\nCom volem crear indústries tecnològicament avançades i exportadores quan moltes d'elles s'han dedicat en els darrers anys a invertir en immobles, descuidant la concentració en els seus mercats? Com hem de pensar que els sindicats defensin els aturats quan només estan pendents dels augments salarials dels que treballen?\nAlgú creu que augmentant el pes del sector públic amb més funcionaris fem l'economia més eficient? És urgent canviar part de la filosofia amb la qual hem viscut en els darrers anys. Fóra els drets adquirits que frenen el desenvolupament de la societat! Vingui el foment de la responsabilitat, del treball i de l'estalvi!\nCosta trobar aquests criteris en el món de l'opinió. Però vet aquí que aquesta setmana hem escoltat al nostre president Montilla dir:\nQue, si és necessari, hem d'estar disposats a treballar més pel mateix sou per sortir de la crisi.\nQue els costos laborals s'han d'adequar a la productivitat.\nQue cal fer reformes en profunditat.\nPer fi un polític d´esquerres valent que per primera vegada diu que hem de treballar més hores per pagar la part del benestar que hem transferit en la globalització! Per aquí anem bé, però... més fort, president, que gairebé no es sent. Quan pugui doni més èmfasi a la paraula productivitat, el relat serà més coherent i entenedor.\nEl mateix dia els sindicats insistien que és imprescindible un augment salarial notable per fer sortir l'economia de la crisi (obviant la productivitat i els aturats). Aquell dia també CCOO no acceptava mantenir els salaris dels treballadors de Seat durant dos anys a canvi d'un nou model de cotxe que assegurarà la continuïtat de l'empresa. No vol congelar els elevats sous de Seat ("per no fer baixar la qualitat de vida dels treballadors"), deixant de ser solidari amb les empreses auxiliars amb menors salaris. Massa gent defensant el seu status quo, defensant la cadira que ocupa. Massa gent resistint-se al canvi. Massa gent que ha incorporat un estil de vida conservacionista, no volent que es toqui res.\nDecréixer en economia no és bo. Tampoc ho és ser conservador, rígid i inflexible.\nSi volem resoldre el planeta cal refer plantejaments personals per incorporar la solidaritat, la responsabilitat i el treball , Que les formacions sindicals és manifestin contra la crisi no deixa de ser un fet del tot mes que normal. Ara que aquells que se suposa que han de gestionar-la i cercar-ne sol.lucions també s'hi manifestin, ja no és tan normal.\nLa manifestació del passat dissabte a Barcelona devia tenir de guionista a Marx, Groucho vui dir, no pas Karl. En comptes de ser un clam contra les males polítiques econòmiques de Zapatero i el seu govern de socialistes mediocres, el lema de la marxa era un genèric i inofensiu "Plantem cara a la crisi", com si parléssim d'un desastre natural sense pare ni mare.\nSe suposa que en la manifestació per plantar cara a la crisi, el que es demanava eren actuacions des de el poder polític per pal.liar-ne les conseqüències, i demanar mesures polítiques correctores dels mercats, per sortir-ne el més aviat possible. I que els ciutadans en patim el menys possible les seves consequències.\nUna reivindicació adreçada, se suposa, al poder polític, doncs si no fos així el millor fora anar tots plegats a Montserrat. Llavors, que hi feia el poder polític a la manifestació?.\nMentre, els dirigents sindicals denunciaven les retallades salarials per poder assegurar -deien- el consum que manté viu el sistema. Marx, no Groucho sinó Karl, devia pixar-se de riure sota terra. Si es manifestava, serà que no tenen respostes?.\nSe suposa que el Tripartit alguna cosa deu poder fer. Pot ser, hi eren per solidaritat?. Un govern solidari amb els seus ciutadans en temps de crisi no aporta res de res, el que els ciutadans volem són sol.lucions.\nTot plegat, una mostra més de la mediocritat dels nostres actuals dirigents del tripartit,, una mediocritat que els porta a manifestar-se contra ells mateixos.\nTot plegat és l’expressió d’un gran fracàs de la política catalana. I la sensació general és que ja ningú creu en la possibilitat d’atribuir-se i administrar una victòria, sinó que tothom mira a qui haurà d’encolomar el mort de la derrota. Mentrestant, els mitjans de comunicació, a l’estil de la premsa esportiva d’entre setmana, a falta de notícies es limita a reproduir la desesperança dels nostres polítics.\nFins quan durarà tota aquesta comèdia? . Com deia algú, això és can pixa.\nEnviat per Tertulià a 3/16/2009\nEs evident que aquests exemples donen idea dels equilibris per nedar i guardar la roba d’aquesta sucursal espanyola a la Generalitat, què a pesar de tot mante la inestimable ajuda dels seus dos companys de viatge, això si què es una aventura.\nAIXÒ ÉS CAN PIXA ¡¡


Anem de Concerts » Concert dels canadencs Blue Rodeo al Teatre de Lloseta\nHome > Notícies Musicals, Sobre Concerts\t> Concert dels canadencs Blue Rodeo al Teatre de Lloseta\nAprofitant la nova moda del vinil i el seu ressorgiment, el grup ha concebut aquest nou treball especialment per a aquest format. Les cançons ordenades a les quatre cares dels dos discs fan que l’oient el gaudeixi com si es tractàs d’un viatge amb les seves corresponents aturades.\nLes cançons d’aquest disc doble recorden als grans de la música rock, folk i country. Sons dels setantes que ens transporten al somni californià i als grans èxits de Jackson Browne, America i la Creedence.\nBlue Rodeo (http://www.bluerodeo.com/) crea i interpreta cançons belles i commovedores de música atemporal. Et recoman que aprofitis aquesta ocasió de veure els 7 músics d’aquest grup interpretant els millors sons de l’americana canadenca. El concert serà el dimarts 13 de novembre a les 22 h al Teatre de Lloseta. L’entrada anticipada es pot comprar a www.fonart.com/entradas al preu de 15 eur (+ 0,80 despeses gestió) i el preu a porta serà de 18 eur.\nAquest esdeveniment forma part de la programació del Festival Multidisciplinar Alternatilla 2012 i la promotora Fonart cedeix 3 entrades individuals per a sortejar entre els fans del facebook Anem de Concerts que enviïn un missatge privat al citat facebook indicant el nom del cantant de l’anterior concert de l’esmentat festival celebrat al Teatre de Lloseta.\nParticiparan en el sorteig les respostes correctes rebudes fins les 23 h del diumenge 11 de novembre i els guanyadors seran anunciats el mateix dia.\nJa saps que pots utilitzar el cercador de la mateixa web anemdeconcerts.com per assegurar la resposta.\nnovembre 12th, 2012 at 00:40\t| #1\nHan guanyat les 3 entrades individuals per al concert de Blue Rodeo:\nPrimer concert de the j.s.marti a Mallorca Concerts de Pony Bravo, Za!, Satellites i Oso Leone al nou Jarana Festival


El Cementiri municipal de Torredembarra obrirà del 24 d’octubre al 2 de novembre amb horari especial per celebrar Tots Sants, amb restriccions per la Covid-19 - Notícies de Torredembarra i Baix Gaià a diari d’informació local\nHome Portada El Cementiri municipal de Torredembarra obrirà del 24 d’octubre al 2 de...\nEl Cementiri municipal de Torredembarra obrirà del 24 d’octubre al 2 de novembre amb horari especial per celebrar Tots Sants, amb restriccions per la Covid-19\nEl Cementiri municipal de Torredembarra obrirà en horari especial del 24 d’octubre al 2 de novembre, de 9 a 18 h ininterrompudament, amb motiu de la celebració de Tots Sants. En aquesta ocasió, s’han pres tot un seguit de mesures per a donar resposta a l’actual situació de crisi sanitària per la Covid-19 i evitar que es produeixen aglomeracions.\nPer aquest motiu, enguany s’ha establert una única porta d’entrada general (accés principal per l’antiga carretera de la Riera) i una de sortida (accés lateral, polígon Roques Planes). Les persones amb mobilitat reduïda podran accedir per la porta del polígon. També es disposarà de control d’aforament i es duran a terme neteges especials dels elements comuns del cementiri.\nLa Regidoria de Via Pública i Manteniment recorda altres indicacions que s’han de seguir en la visita al cementiri municipal:\n• No es pot menjar ni beure en tot el recinte.\n• Cal mantenir la distància de seguretat (1,5 m) i seguir el recorregut fins a la sortida.\n• Es recomana als usuaris limitar el temps d’estada al cementiri i també limitar l’ús de bancs i seients que hi pugui haver.\nAnterior articleL’agent Albert Vilà de la Policia Local de Torredembarra rep un reconeixement dels Mossos d’Esquadra per la seva col·laboració constant, lleial i compromesa\nSegüent articleS’anul·len els tallers d’activitat física per a la gent gran programats per als mesos de novembre i de desembre\nConstituït el comitè d’emergències municipal


Es convoquen noves ofertes de treball\n06/04/2017\tPer a auxiliars administratius, auxiliars sanitaris i d'infermeria i especialistes en medicina familiar i comunitària i aparell digestiu i diplomats/des i/o graduats/des en infermeria.\n06/04/2017\tEl proper dissabte 8 d'abril, a Palamós, SSIBE commemora el Dia mundial de la Salut i el Dia mundial de l'Activitat Física, organitzant una jornada d'activitats que promouen estils de vida saludable.\n04/04/2017\tAugmenten les visites d'atenció primària, les altes en hospitalització, les visites a urgències i les intervencions amb ingrés.\n03/04/2017\tDins el marc de la campanya de conscienciació "A l'abril, cuida't amb Salut!" sobre estils de vida saludable als professionals de SSIBE i a la població del Baix Empordà. Des d'avui fins al 26 d'abril de 2017.\nPublicada la Memòria de Recerca i activitats científiques 2016\n31/03/2017\tPel que fa a la producció científica, el nombre total de comunicacions i publicacions es manté força estable. Tot i que el nombre d'articles publicats baixa lleugerament, en la majoria d'ells, els autors de SSIBE ocupen els llocs preminents.\n30/03/2017\tEl 28 de març, es va celebrar la segona Jornada de portes obertes a futurs residents de l'Hospital de Palamós i Serveis de Salut Integrats Baix Empordà.\n27/03/2017\tProfessionals del Servei d'Urgències, del Servei de Pediatria, del Servei de Ginecologia i Obstetrícia milloren competències en urgències extrahospitalàries i en urgències neonatals fent simulació de casos\n24/03/2017\tEs tracta de la campanya que la Comissió de Prevenció i Promoció de la Salut (CPiPS) i el Servei de Prevenció de Riscos Laborals i medi ambient de SSIBE engega, amb tot un plegat d'activitats que es desenvoluparan al llarg del mes d'abril, de cara als seus professionals i a tota la població del Baix Empordà, dins el marc d'Empresa saludable.\nEL NOU TAC A TV COSTA BRAVA\n23/03/2017\tTV Costa Brava fa ressò de les avantatges del nou TAC de l'Hospital de Palamós.\n15/03/2017\tUn any més, la Comissió de Prevenció i Promoció de la Salut i Empresa Saludable organitza tot un seguit d'actes commemoratius del Dia mundial de la Salut, Dia mundial de l'Activitat Física i Dia mundial de la Seguretat i Salut en el Treball.


A l’abril, tornen els espectacles infantils als bibliobusos\nEls bibliobusos de la Xarxa de Biblioteques Municipals de la Diputació de Barcelona ofereixen, a partir del 2 d'abril, les campanyes de foment de la lectura per als nens i nenes. En aquesta edició, el programa endinsarà sis bibliobusos en el món de la il·lustració, els pirates, les aventures i els diables.\nFoto: Biblioteca Virtual / Diputació de Barcelona\nLa primera campanya en arrencar serà 'Pirates als bibliobusos La Mola i Cavall Bernat', que recrea en clau d'humor el món dels pirates a través del circ i els pallassos. L'espectacle, 'El pirata Tastacirc', és una creació de petit format de la companyia Tot Circ per al programa dels bibliobusos. La primera actuació serà a Castellví de Rosanes el 2 d'abril.\nUn dia després, tindrà lloc a Alpens la primera actuació de l'espectacle de la companyia KaTRaSKa 'Peripècies, les trifulgues d'un aprenent d'heroi' dins la campanya 'Aventures als bibliobusos Guilleries i Tagamanent', que vol potenciar l'esperit aventurer en els infants.\nLa il·lustració serà també un dels protagonistes de les campanyes de foment de la lectura, en aquest cas al Bibliobús Pedraforca, amb l'espectacle 'Contes dibuixats', de Subi i Anna Obiols. Amb aquesta campanya es posa en relleu el paper que tenen les imatges per explicar històries i també per donar més força als textos. La primera actuació es farà a Cercs-Sant Jordi el 8 d'abril.\nFinalment, els nens i nenes podran apropar-se al món de les colles de diables i al personatge del dimoni dels contes i llegendes a través de la campanya 'El Bibliobús Montnegre es fa amic dels diables', que durà l'espectacle 'Un conte atabalat', amb Cristina Cazorla i Miquel Àngel Gelabert acompanyats d'una colla de petits diables. La primera actuació tindrà lloc a Montseny el 22 de maig.\nEls nou bibliobusos de la xarxa de la Diputació de Barcelona donen servei a 103 municipis amb un total de 161.840 habitants. L'objectiu d'aquest servei és proporcionar a les poblacions de menys de 3.000 habitants un accés als llibres i a la informació similar al que tenen altres poblacions més grans amb biblioteques estables. Pel que fa al programa de foment de la lectura, vol estimular la curiositat dels infants, estendre l'ús dels bibliobusos i potenciar el seu paper de dinamitzador cultural. Des dels inicis del primer bibliobús de la Xarxa de Biblioteques Municipals, el 1995, el programa ha tractat diversos temes al voltant dels quals animar els nens i nenes a llegir.


Tarja regal IKEA, 100€ perquè ets tu qui tries el que més t’agrada\nTarja Regal IKEA\nComentes notícies de politicacat.com\nEntrega del regal\nEntre tots els números atorgats 1 en sortirà premiat el dia 15 de febrer de 2010.\nLa guanyadora ha sigut Sonia Diaz amb el número 3032. Gràcies a tots per participar!\nEt regalem un tarja regal de 100€ d’Ikea, perquè ets tu qui tries el que més t’agradi, només per fer-se fan al faecebook i també per comentar alguna de les notícies publicades a la web.\n100 € de lliure disposició per gastar en qualsevol de les botigues Ikea d´Espanya.\nEstà pensat perquè tu gaudeixis al màxim.\nEs vàlida fins el 18 de desembre del 2010\nLa pots regalar, la pots gaudir utilizant-la vàries vegades fins exhaurir el total.\nEt donem número per fer-te fan al facebook i per qualsevol comentari al teu blog o xarxa social de qualsevol notícia publicada a Politicacat.com. Números addicionals si ens indiques la URL de teva aportació i quan la validem se t’atorgarà un número determinat. Si coincideix amb el número del sorteig que es realitzarà el dia 15 de febrer de 2010, serà teva.\nNovetat! Et donem tants números com a persones reenviïs aquest correu electrònic. El límit és que només pots enviar un correu electrònic per sorteig. (Recorda que també hi ha sortejos a esportscat.com i culturacat.com). Mostra del correu a enviar\nPoliticacat.com amb aquest sorteig vol divulgar el treball que fem i el seu bon resultat. T’agraim la participació en el concurs i espera que tinguis sort en el sorteig de la tarja regal de 100€ d’Ikea. Ens comprometem a, si ets de Barcelona ciutat, entrega en mà de la tarja regal de 100€, foto inclosa. Si ets de fora de la ciutat de Barcelona, enviament per correu amb el compromís que el guanyador ens proporcioni una foto seva amb el premi per poder-la penjar a la pàgina.\nFes-te'n admirador/a al facebook\npoliticacat.com a Facebook Vols compartir-ho amb els teus amics?


El Morell abaixa l'IBI i aprova bonificacions a les plaques solars\nEl ple municipal del Morell, ahir.\nEls veïns i empreses que apostin per les energies renovables tindran un 50% de retorn en aquest impost els pròxims tres anys\nActualitzada 07/11/2019 a les 21:01\nEn un context en què diversos ajuntaments estan apujant l’Impost de Béns Immobles (IBI), ahir el Morell va aprovar, per unanimitat, la modificació de l’ordenança fiscal reguladora d’aquest impost i ho va fer a la baixa. Concretament, es passa d’un tipus impositiu del 0,63 al 0,61.\nA banda d’aquesta rebaixa fiscal, es van aprovar bonificacions per a particulars i empreses que optin per instal·lar plaques solars al municipi.\nConcretament, el ple celebrat ahir a la tarda va decidir una bonificació del 50% de l’IBI per a tots aquells particulars que, en el seu habitatge, instal·lin plaques solars. Pel que fa a les empreses, la bonificació serà del 30%. En tots dos casos, el període de la bonificació es fixa per als tres anys següents des de la seva col·locació i entrada en funcionament.\nEl govern municipal, format per Junts pel Morell, Ara El Morell i el PSC, va acordar aquesta mesura prèviament amb els grups de l’oposició –Compartim-AM i Ciutadans– en el marc de la comissió d’Hisenda. L’alcalde, Eloi Calbet, es va mostrar satisfet per l’aprovació, sobretot per l’aposta per l’ús de les energies renovables i per la baixada de l’impost.\n«Ens trobem en una bona situació econòmica i tot i que la tònica en altres ajuntametns és apujar l’IBI nosaltres creiem que no cal repercutir sobre els contribuents, hi ha altres fonts de finançament», afirma Calbet. Pel que fa a les plaques solars, creu que la seva iniciativa afavorirà «la reducció d’emissions de CO2».\nDins del debat de l’IBI, el govern local es planteja en un futur també incloure penalitzacions per a entitats financeres que disposin d’habitatges buits i fora del mercat. Aquesta mesura no s’ha inclòs enguany, segons Calbet, a causa dels terminis imposats per a l’aprovació de les ordenances, que fixen una distància de trenta dies hàbils fins al pròxim 31 de desembre.\nComenta el contingut : El Morell abaixa l'IBI i aprova bonificacions a les plaques solars


Notícies - C's vol més pressupost per a la millora de voreres, clavegueram i biblioteques\nSergio Blázquez i Munia Fernández-Jordán durant la roda de premsa\nel 23/nov/15 Mar Castro Política PDF\nC's proposa que el pressupost del 2016 inclogui una partida de mig milió d'euros per a un pla específic de voreres per millorar les que estan malmeses. A més, el partit també aposta per incrementar la despesa per tirar endavant un pla de clavegueram i per augmentar l'ús de les biblioteques de Mira-sol i Volpelleres, que considera que estan infrautilitzades. La formació, amb tres regidors al ple, es mostra contrària a augmentar un 5% el pressupost, com té previst l'equip de govern, i per contra, considera important retallar 500.000 euros de partides com protocol, personal eventual i mitjans de comunicació públics, entre d'altres.\nEl regidor Sergio Blázquez ha explicat que el seu partit vol una partida de 100.000 euros per millorar el clavegueram del barri de Sant Francesc, concretament del carrer de Joan XXIII; 10.000 euros per ampliar la formació de la Policia Local i incrementar un 50% el pressupost que es destina anualment a Càritas, que ara és de 70.000 euros. Per Ciutadans, però, la partida més important se l'ha d'endú el pla de voreres per fer una millora 'perceptible per al ciutadà'.\nVolem posar diners a determinades partides que no estaven previstes al pressupost. La més important per a nosaltres és el pla de voreres, on s'haurien de destinar 500.000 euros.\nPer fer front a totes aquestes despeses, que C's assegura no preveu el pressupost del govern, el partit d'Albert Rivera creu imprescindible retallar en protocol, personal eventual i mitjans de comunicació perquè 'són partides que ara estan sobredimensionades'.\nS'haurien de retallar 500.000 euros de partides que ara estan sobredimensionades per fer front per exemple al pla de voreres.\nCiutadans també s'ha mostrat contrari a 'ressuscitar' la revista municipal, prevista, diuen, per CiU. A més, volen eliminar els 8.500 euros d'aportació que l'Ajuntament fa anualment a l'Associació de Municipis per la Independència, i reduir a la metitat el que es destina al Consorci per a la Normalització Lingüística, que ara és de 71.500 euros.\nPer al partit no pot ser, d'altra banda, que el consistori es gasti 275.000 euros a l'any en gabinets jurídics externs, quan l'Ajuntament té els seus equips jurídics. C's preveu un any 2016 amb poques inversions per les sentències desfavorables que rebrà l'Ajuntament per les diverses expropiacions de zones verdes, valorades en uns 3,5 milions d'euros. La regidora de C's Munia Fernández-Jordán ha indicat que l'Ajuntament allarga massa els processos judicials i això fa augmentar els costos judicials.


viurealspirineus 13:13 30/09/20\nLa situació a les escoles de l'Alt Pirineu i l'Aran es quantifica en 406 persones i 14 grups confinats\nseu urgell pau escola claris cas\nEscola Pau Claris de la Seu d'Urgell/FS\nAquest matí s'ha detectat a l'Escola Pau Claris de la Seu d'Urgell un cas positiu de Covid-19, concretament en el 5è curs de primària. El centre educatiu ha comunicat als pares que es troba a l'espera de que la unitat de vigilància encarregada dels PCR, indiqui quan es faran les proves als infants d'aquest grup estable.\nSituació a les escoles de l'Alt Pirineu i Aran\nSegons dades del Departament d'Ensenyament a través de l'aplicació Traçacovid, ara mateix hi ha 14 grups confinats als centres educatius de la demarcació veguerial de l'Alt Pirineu i Aran i una afectació sobre 406 persones. Pel que fa al nombre de positius de covid-19, la xifra arriba fins a 26.\nLa Cerdanya és la comarca on hi ha més centres educatius afectats, amb sis, la majoria d'ells a la capital. A l'Escola Alfons I hi ha dos grups i 35 persones confinades, així com 19 positius. A l'Institut Pere Borrell hi ha tres grups, 130 persones confinades i 5 positius. A l'escola Vedruna hi ha quatre grups, 125 persones confinades i set positius, i a l'escola Llums del Nord hi ha 24 persones confinades i cap grup sencer. Fora de la capital, a l'escola Mare de Déu de Talló, a Bellver de Cerdanya, hi ha quatre persones confinades i cap grup i a l'escola Ridolaina de Montellà hi ha un positiu, però tampoc cap grup ha estat confinat.\nLa Vall d'Aran és el segon territori pel que fa al nombre de persones confinades i compta amb quatre grups afectats. L'Institut d'Aran té dos grups, 46 persones confinades i un positiu, mentre que la llar d'infants Era Cunhèra té un grup confinat. A l'Alt Urgell hi ha cinc centres afectats: el col·legi la Salle, que té un grup, quinze persones confinades i un positiu; l'institut Joan Brudieu, amb dos postius. A Montferrer, l'escola Rosa Campà té una persona confinada; l'escola la Valira, té una persona confinada; l'escola Rosa Campà de Montferrer també en té una, i finalment, a l'escola Pau Claris de la Seu s'ha detectat un cas positiu i s'està a l'espera de les proves PCR.\nAl Pallars Jussà només hi ha una persona confinada a l'institut de la Pobla de Segur i dos positius a l'escola Maria Immacualada de Tremp; mentre que al Pallars Sobirà hi una persona confinada a l'escola Montsent de Pallars de Rialp. A l'Alta Ribagorça no hi ha cap centre afectat ni persona confinada.


La C-12 acumula gairebé la meitat dels accidents mortals de l'any passat a les Terres de l'Ebre | Aguaita.cat\nLa C-12 acumula gairebé la meitat dels accidents mortals de l'any passat a les Terres de l'Ebre\nEs repeteixen les 21 víctimes mortals de 2018 tot i una disminució d'accident del 39% a l'N-340\nper Redacció , Terres de l'Ebre , 28 de gener de 2020 a les 15:45 |\nLa carretera C-12, coneguda com l'Eix de l'Ebre, acumula gairebé la meitat dels accidents mortals l'any passat a les Terres de l'Ebre. Mentre que les víctimes mortals s'han reduït un 11% a les carreteres catalanes, a les comarques ebrenques excepte la Ribera d'Ebre, la xifra es manté com el 2018, amb 21 víctimes mortals. Sis persones van morir en dos greus i "atípics" accidents a la C-12, una carretera comarcal, on ha augmentat el trànsit, també de vehicles pesants. El Govern prioritza actuar-hi per millorar el ferm i fer desdoblaments de sentit però també s'hi ha incrementat els controls. Enguany hi haurà més radars, patrulles de paisà i s'hi veurà sovint l'helicòpter de trànsit.\nDe les vint-i-una víctimes mortals durant el 2019 a les Terres de l'Ebre, vuit van morir a la C-12 (set més que l'any anterior) i quatre a l'N-340 (una menys que el 2018). També van morir dues persones a l'AP-7, dues a l'N-430, una a la T-340, una a la C-43, i una en camí rural. La Ribera d'Ebre ha estat l'única comarca ebrenca amb mortalitat zero a les carreteres.\nLa majoria de víctimes s'han registrat en vies interurbanes. Dinou morts en catorze accidents. Hi ha hagut dos accidents amb sis víctimes a la C-12 mentre que els accidents amb un sol vehicle implicat s'han reduït un 44% i només una víctima pertany a col·lectius vulnerables com són els motociclistes. Cap vianant ha mort durant el 2019.\nPel que fa a l'edat, destaca un augment de les víctimes mortals a les carreteres entre els 45 i els 54 anys però s'han reduït un 50% les víctimes de la franja entre 65 i 74 anys. La distracció continua sent un dels principals factors dels accidents amb víctimes, amb un 32%. Pel que fa a les infraccions, durant l'any passat es van obrir 184.054 expedients sancionadors, la majoria per excés de velocitat.\nEn este sentit i per reduir aquesta casuística, s'incrementaran els controls amb radars, patrulles de paisà i amb més presència al territori de l'helicòpter de Trànsit, ara que el Departament en té dos.\nUna dada positiva és que l'N-340 ha reduït un 39% la sinistralitat des que es van desviar els camions per l'AP-7 però els Mossos estaran molt atents als comportaments a l'autopista ara que s'ha alliberat. Des de Trànsit tampoc s'ha pogut establir una relació directa entre la disminució del trànsit a l'N-340 i l'augment a la C-12. "S'està estudiant perquè ens preocupa l'augment de la mobilitat en aquesta via. No acaben de coincidir les dades però no ho descartem. Analitzat el volum de trànsit i les franges horàries no existeix coincidència, per exemple amb el pas de pesants. No podríem fer una relació causa-efecte però ens preocupa que a la C-12 s'hi ha d'actuar, ho tenim tots presents i s'hi actuarà", ha dit el director general de Trànsit, Juli Gendrau.\nEl cap de Trànsit dels Mossos a les Terres de l'Ebre, Sergi Saladié, ha destacat també les més de 3.000 hores de formació que s'han fet durant el 2019 a les Terres de l'Ebre per educar i formar sobre la mobilitat segura. També ha avançat que s'incrementaran els controls a les motos els caps de setmana, sobretot a les carreteres de la Terra Alta i a l'ús del telèfon mòbil quan se circula.\nGeneral, C-12, accidents trànsit, accidents C-12, accidents mortals, DGT


• polítiques d’empresa inexistents o mal definides • absència o deficiència de la política preventiva • equips de treball i grups de treball – manca de cohesió – nivell de comunicació dels seus membres deficient, i poca cooperació entre ells • individu – característiques individuals – nivell de formació i experiència – actitud i interès • material – espais de treball, visibilitat, confort i espai – disseny de comandaments i controls de les màquines – resguards i proteccions – programes de manteniment preventiu – condicions de manipulació de càrregues • tasques – mètodes i organització del treball – monotonia i repetitivitat – preparació prèvia de les feines • condicions ambientals – contaminants físics, químics i biològics – qualitat de l’ambient – entorn físic i psicosocial Trenta-sis agents materials o factors que són objecte d’un qüestionari amb la finalitat de detectar les deficiències que generen els riscos més significatius Aquest factors de risc s’han de seleccionar en funció de la naturalesa del lloc o zona de treball a avaluar. Presentació na 3\nNA3-. Els factors de risc Concepte de risc laboral: És la possibilitat que un/a treballador/a pateixi un determinat dany derivat del treball. Per qualificar un risc segons la seva gravetat , es valorarà conjuntament la probabilitat que es produeixi el dany i la seva severitat. 2.\nDeures de l’empresari/a davant els riscos greus i imminents 1- Deure d’informació als treballadors/es . A quins riscos està exposat i quines mesures de prevenció ha d'utilitzar. 2- Interrupció del treball, abandó de la feina i posada a resguard. L'empresari/a ha de proporcionar instruccions als treballadors/es en cadascun d'aquests aspectes. 3- Ius resistentiae . D ret dels treballadors/es d’abandonar els seus lloc de treball sense l'autorització de l'empresari/a. L'empresari/a no podrà obligar-los a reemprendre l’activitat si perdura el perill. 4- Paralització de l’activitat. Decisió del s representants dels treballadors. S'ha de comunicar a l’empresa i a l’autoritat laboral, la qual ratificarà o anul·larà la decisió en 24 h. 3.\n3.3-.Factors de risc Els factors de riscs estaran determinats per les condicions en què el treballador/a hagi de desenvolupar el seu treball. Podem diferenciar:

Condicions de treball extrínseques al treballador/a. 4.\nCondicions de treball intrínseques al treballador/a.

\nCondicions de treball extrínseques Sobre aquestes condicions de treball ha d'incidir l'empresa per reduir la sinistralitat:

Condicions de seguretat i higiene 6.\nGrau de confort físic–ambiental 7.\nUbicació i espai físic 8.\nPolítiques d’empresa 9.\nEstabilitat laboral 11.\nCaracterístiques del grup 12.\nInformació i canals de comunicació 13.\nCondicions de treball intrínseques del treballador/a Aquestes condicions poden augmentar i/o agreujar la sinistralitat laboral:

Tipus de treball adaptat o no a la seva formació. 15.\nControl que rep el treballador/a per part dels superiors. 16.\nPossibilitats de promoció interna o externa. 17.\nMonotonia del treball o el treball repetitiu. 18.\nResponsabilitats i qualificacions requerides. 19.\nInterès intel·lectual del treballador/a per la feina. 20.\n3.3.1-. Fonts d'alteració dels riscos. Sobre els següents factors podem actuar per modificar a millor els riscos presents en un treball:

Polítiques d’empresa; de prevenció, de promoció, d'objectius, de salaris, de disciplina, ... . 22.\nGrups de treball i treball en equip. Definició, impuls, cohesió, coordinació,... 23.\nIndividu. Motivació, formació, actituds, ... 24.\nMaterial. Disseny, manteniment, tecnologia, espais, neteja, . 25.\nTasques. Organització, preparació, mètodes, monotonies, ... 26.\nCondicions ambientals. Contaminants, ambient físic i psicosocial, ...

\n3.3.2-. Orígens dels riscos laborals Podem diferenciar les següents fonts de riscos laborals: a-. En factors derivats de les condicions de seguretat:

Equips 28.\nSortides emergència 31.\nExtinció d'incendis, 32.\nOrígens dels riscos laborals b-. D'origen físic, químic o biològic.

Sorolls, temperatura, il·luminació, radiacions, vibracions, ... . 34.\nSubstàncies químiques. 35.\nAgents infecciosos. 36.\n... .

\nOrígens dels riscos laborals c-. Origen en les característiques del treball

Fatiga física. 38.\nFatiga mental. 39.\nOrígens dels riscos laborals d-. Origen en l'organització del treball

Durada i distribució de les jornades 44.\nRitme de treball 47.\nComunicació i relacions 50.\n3.3.3-. Descripció dels factors de risc 01. Espais i superfícies de treball 02. Escales 03. Plataformes de treball, obertures en pisos i parets 04. Portes i sortides 05. Il·luminació 06. Ventilació i climatització 07. Temperatura i humitat 08. Neteja i serveis d’higiene 09. Emmagatzematge de materials 10. Senyalització 11. Pantalles de visualització 12. Aparells de pressió: calderes 13. Aparells de pressió: compressors 14. Eines manuals 15. Equips de treball 16. Màquines 17. Riscos elèctrics 18. Incendis 52.\nDescripció dels factors de risc 19. Aparells i equips d’elevació 20. Grues pont 21. Grues mòbils 22. Carretons automotors 23. Transportadores 24. Moviment manual de càrregues 25. Substàncies químiques perilloses 26. Subministraments de gasos 27. Soroll 28. Vibracions 29. Radiacions ionitzants 30. Radiacions no ionitzants 31. Exposició a contaminants químics 32. Exposició a contaminants biològics 33. Càrrega física 34. Càrrega mental 35. Proteccions personals 36. Jornada i ritmes de treball 53.\n3.3.4-. Llistat de riscos Els anteriors 36 factors de risc, poden generar riscos laborals. És a dir, tenim uns elements o factors generadors de riscos que poden provocar un o més riscos a la vegada. 54.\nLlistat de riscos

Caigudes de persones a diferent nivell. 55.\nCaigudes de persones a mateix nivell. 56.\nCaigudes d’objectes per esfondrament. 57.\nCaigudes d’objectes per manipulació. 58.\nCaiguda d’objectes o elements despresos.

Trepitjades sobre objectes o elements. 59.\nCops contra objectes o elements immòbils. 60.\nCops per objectes o elements mòbils.

Talls i cops per objectes o eines.

\nLlistat de riscos

Projecció de fragments o partícules. 62.\nAtrapament per o entre objectes. 63.\nAtrapament per màquines o vehicles que es tomben. 64.\nContacte tèrmic (cremades). 66.\nContacte elèctric directe. 67.\nContacte elèctric indirecte. 68.\nExposició a substàncies nocives o tòxiques 69.\nExposició a substàncies càustiques o corrosives.

\nLlistat de riscos

Exposició a radiacions ionitzants i no ionitzants. 71.\nExplosió (física o química). 72.\nInici del foc/facilitat de propagació del foc/incendi. 73.\nAccidents causats per éssers vius. 74.\nAtropellaments, xocs i cops amb vehicles. 75.\nCansament visual (enlluernaments, reflexos,brillantors, contrastos, etc.). 76.\nIl·luminació insuficient o poc adequada.

\nLlistat de riscos

Exposició a contaminants biològics. 78.\nExposició a contaminants químics. 79.\nDisconfort (exposició a radiacions solars, a temperatures extremes, etc.). 80.\nExposició a soroll. 81.\nExposició a vibracions. 82.\nCansament postural. 83.\nCansament mental. 84.\nCansament físic i insatisfacció.

\nExemple del lligam entre els factors de risc i el llistat de riscos Per exemple, una serra circular -correspon al factor de risc nº 15: Equips de treball - , pot generar següents els riscos de la llista: 04. Caiguda d’objectes per manipulació 06. Trepitjades sobre objectes i elements 09. Talls i cops per objectes o eines 10. Projecció de partícules o fragments 15. Contacte elèctric directe 16. Contacte elèctric indirecte Recommended\nNuria Valdés Martín


La Parròquia de Sant Josep celebra el 150è aniversari | Mataró Audiovisual\nLa Parròquia de Sant Josep celebra el 150è aniversari\nRedacció dj., 15/03/2018 - 16:29\nEs compleixen 150 anys de la Parròquia de Sant Josep, un edifici històric de Mataró que ha passat per diferents transformacions al llarg del temps. Construida a finals del Segle XVI, l'Església va funcionar com a convent dels Carmelites, devots de Sant Josep que es van establir a Mataró durant 200 anys. L'edifici va tancar al 1835 per la llei de desamortitzacions de Mendizábal, però 8 anys més tard es va tornar a obrir com una segona església de la parròquia de Santa María. No va ser fins al 1868 que l'esglesia de Sant Josep es constituí com a parròquia.\nEl Responsable de l'arxiu de la Parròquia de Sant Josep, Joan Comellas, explica que el creixement demogràfic va ser la causa principal per l'establiment d'una segona parròquia a Mataró. Tot degut al compliment de les normatives establertes en el Concili de Trento.\nPer commemorar aquests 150 anys es realitzaran diferents activitats. De fet, aquest 15 de Març, L'associació Amics de la Ciutat de Mataró ha organitzat una conferencia a càrrec del propi Comelles, on es fará una mirada histórica de la Parròquia de Sant Josep.


Sang, fetge, budells, òssos, tendrums, carn i greix i moltes coses més. Matança del porc a cals veïns, sense rastre d'aquell regust agre i nostàlgic del "això s'acaba", aquella mena de cantarella fatalista que dóna per condemnada a l'extinció qualsevol expressió de la vida a pagès (i quina de més genuïna que la matança!). Més aviat el contrari: avis incombustibles, oberts i entusiastes, barrejats amb una colla de néts i nétes, propis i veïns. Els menuts, sortint d'escola, han entrat encuriosits -i s'han arremangat!- a "can Gulundrina", un vell cobert reconvertit en gens improvitzat obrador de carnisseria, aquesta tarda amerat del vapor gairebé melós de la proteïna bullint al perol.\nI entremig, nosaltres, els que ara som pares i fills. Un d'ells, el fill de la casa i amb trenta anys tot just acabats de fer, és un veritable mestre de cerimònies de la matança i tot un matador, àgil com un campió d'esgrima. Ahir a la tarda -la mainada eren a classe, no patiu- va degollar el porc d'una ganivetada neta i inequívoca, tan ràpida que m'atreviria a dir que l'animal va patir menys en la seva mort que molts gossos d'apartament en la seva vida. I els altres, afegits i nous rurals amb ganes d'aprendre'n, encantats de submergir les mans a la carn per pastar-la, o d'embutir-la en inacabables budells que prometen ser deliciosos xoriços i llonganisses.\nEl descobriment de la Galeta


Presentació de «Totes les sortides dignes» – editorial petròpolis\nPublicat a 13 abril 2010 18 març 2012 per admin\n17 respostes a «Presentació de «Totes les sortides dignes»»\nsal i sucre ha dit:\n13 abril 2010 a les 18:16\nOstres, quina il.lusió veure el meu nom en un llibre. L'hauré de comprar imprès, que fa més bonic. Moltes gràcies, Jesus M.\n13 abril 2010 a les 18:20\nFa il·lusió comprovar que hi ha tantes sortides dignes! També en fa poder llegir el llibre en format paper i degustar, de nou, tots els poemes escrits. Cadascun amb la seva manera de mirar-la.\nGràcies a en Jesús, a vosaltres per fer-ho possible, a la Carme per aquesta magnífica il·lustració, i a tots i totes els companys i companyes que encara creuen en la poesia.\nGràcies a tothom per participar, de forma tan generosa i entusiasta, i especialment al Jaume Llambrich per fer-ho realitat.\nIsabel De Yzaguirre. ha dit:\n13 abril 2010 a les 18:22\nFelicitats per la iniciativa, Jesús!\nha estat un plaer participar-hi!\n13 abril 2010 a les 18:32\nRealment ha esta un plaer participar-hi, i esperem que no sigui la última vagada que ho fem! 🙂\n13 abril 2010 a les 19:15\nDoncs sí que fan il·lusió, els llibres col·lectius, i a mi especialment, ja que a més amés hi tinc al il·lustració de la portada.\nVaig a intentar comprar-lo en paper, a veure si me'n surto!\nGràcies A tu Jesús i al Jaume Llambrich, i com sempre un plaer participar-hi.\nElvira FR ha dit:\n13 abril 2010 a les 20:39\nArribo tard —quin goig un llibre tant participatiu i participat! gràcies a tu Jesús M. Tibau, a editorial Petropolis ….a la Carme per la portada …\n13 abril 2010 a les 20:44\nUn plaer poder participar amb el meu granet de sorra.\nUna abraçada digna.\nEl veí de dalt ha dit:\n13 abril 2010 a les 20:46\nAnem a demanar-lo…Felicitats dignes!\n13 abril 2010 a les 21:39\nM'ha fet molta il.lusió participar en aquest projecte i veure que la gent encara s'entusiasma per crear poesia.\nGràcies dignes, Jesús!.\nI a tu també, Carme, per posar color les nostres sortides dignes.\n13 abril 2010 a les 21:42\nMoltes gràcies per la vostra iniciativa, amics, i l'enhorabona a tothom que hi participa.\n13 abril 2010 a les 21:43\n14 abril 2010 a les 6:54\nA mi també em fa molta il·lusió!!! Gràcies Jesús, editorial Petròpolis i a Carme, per la preciosa il·lustració de la portada. Vaig a comprar-lo, ja tinc ganes de rebre'l en paper i poder gaudir dels poemes.\n14 abril 2010 a les 21:59\nCom sempre un plaer poder participar en aquestes iniciatives.\nEnhorabona a tots/totes els/les participants i a Jesús M. i a Petròpolis per seguir apostant per aquestes iniciatives.\nDes dels meus blogs he intentat fer-me ressò de la presentació:\nUna coordial salutació!\n(Estaria bé, de nou, poder presentar aquestes iniciatives a Barcelona…Serà qüestió d'anar-hi pensant…)\nlisebe ha dit:\n15 abril 2010 a les 10:23\nQuina il.lusió !! ha sigut un autentic plaer colaborar i per suposat comprarem llibres per Sant Jordi i també ho posso als meus blocs perque tothom gaudexi i tingui ganes de comprar qualsevol dels llibres Jesus.\nEditorial Petròpolis ha dit:\n15 abril 2010 a les 19:11\nmoltes gràcies a tot per col·laborar-hi, i felicitats a tothom: autors, curador i il·lustraora. Ha estat un goig poder fer el llibre!\n28 abril 2010 a les 15:39\nUn plaer participar-hi. On es pot comprar?\nEntrada prèviaAnterior Invitació a la presentació del llibre «Octavi Serret»\nEntrada següentSegüent Presentació de «Jo sóc aquell que em dic Gerard»


L'Ajuntament implanta el ciclocarrer a la costa Nord i Sud per afavorir les bicicletes – Vinaròs News\nLas reinas estrenan sus bandas e inauguran el Carnaval de Vinaròs 17 Febrer, 2019\nMés de 18.000 peces en la fira d’antiguitats de Tortosa 17 Febrer, 2019\nLos alcaldes valoran la mejora en el transporte entre Vinaròs, Benicarló y Peñíscola 17 Febrer, 2019\nLa imposició de bandes a les reines del Carnaval, en vídeos 16 Febrer, 2019\nEl Levante se lleva el derbi regional al remontar un 2-0 en Peñíscola (2-4) 16 Febrer, 2019\nL’ ambaixador de l’Emperador anuncia el Carnaval 2019 16 Febrer, 2019\nEufònic reb el Premi Muncunill a la Innovació Cultural 2019 16 Febrer, 2019\nL’alcaldessa de Càlig acudix a la presentació de la Revista Saó 16 Febrer, 2019\nLa revista valenciana degana, Saó, dedica un número al Maestrat 16 Febrer, 2019\nLa Diputación alcanzará en 2019 un total de 123 centros de atención a niños y mayores en los pueblos más pequeños con #Repoblem 16 Febrer, 2019\nL’Ajuntament implanta el ciclocarrer a la costa Nord i Sud per afavorir les bicicletes\nVINARÒS 12 Juliol, 2018 Vinaròs News\nNOTA DE PREMSA L’Ajuntament ha transformat la carretera de la costa Nord i Sud en un ciclocarrer amb el pintat i la instal·lació de...\nL’Ajuntament ha transformat la carretera de la costa Nord i Sud en un ciclocarrer amb el pintat i la instal·lació de senyals viàries per informar als conductors que comparteixen el vial amb les bicicletes. L’objectiu és augmentar la seguretat dels ciclistes recordant als vehicles que han de respectar els senyals de trànsit.\nEl cap de la Policia Local, Juanma Doménech, ha destacat els ciclocarrers limiten la velocitat dels cotxes als 30 km/h, a més de recordar que han de mantenir la seguretat de distància i no poden avançar les bicicletes. En aquest sentit, ha indicat que “sobretot es vol protegir als ciclistes, en especial als més petits, amb la instal·lació de senyals viàries, fet que suposa una despesa mínima per a l’Ajuntament”.\nD’altra banda, afegeix que “el ciclocarrer no suposa cap dificultat urbanística i afavoreix la convivència entre vehicles”. Per la seva banda, el primer tinent alcalde i regidor d’Obres i Serveis, Guillem Alsina, ha explicat que després d’estudiar i acceptar la proposta de la Policia Local, la brigada municipal ha sigut les encarregada fer la instal·lació i pintat dels senyals viaris. Alsina ha comentat que “amb aquesta iniciativa s’atén una de les demandes dels veïns de la costa Nord i Sud que reivindicaven una major seguretat a l’hora de circular amb bicicleta”.\nAixí mateix, el regidor ha insistit que “sobretot durant l’estiu és quan augmenta el número de veïns que utilitzen la bici com a mitjà de transport o simplement per a passejar i per tant oferir un vial més segur és fonamental per evitar accidents”. Per acabar Doménech ha recordat que les bicicletes també són vehicles i han de respectar les normes de circulació, a més de no pujar a sobre de les voreres per garantir una bona convivència entre els vianants i ciclistes.\nLas reinas estrenan sus bandas e inauguran el Carnaval de Vinaròs\nCARNAVAL Feb 17, 2019\nMés de 18.000 peces en la fira d’antiguitats de Tortosa\nDALT DEL SÉNIA Feb 17, 2019


Els socialistes critiquen la falta de transparència amb veïns, comerciants i polítics en les obres de la plaça dels colomets | Socialistes / Socialistas de Gandia. PSPV-PSOE\nEls socialistes critiquen la falta de transparència amb veïns, comerciants i polítics en les obres de la plaça dels colomets\nHomeNotíciesEls socialistes critiquen la falta de transparència amb veïns, comerciants i polítics en les obres de la plaça dels colomets\nEl regidor del Grup Municipal Socialista en l’Ajuntament de Gandia, Toni Gomar, ha criticat hui l’actitud i el procediment que el govern del PP ha seguit per a portar a terme la reforma de la plaça Jaume I, coneguda com dels colomets. Concretament, el que més ha trobat a faltar Gomar ha sigut la falta de transparència amb veïns i comerciants de la zona, “que són els qui més la viuen i la coneixen”.\nGomar ha explicat que el procediment seguit “és la demostració de que les coses poden fer-se bé o mal i el PP ha triat fer-ho mal”. Per a l’anterior responsable en matèria de Comerç, la cronologia deuria haver sigut convocar primer una comissió informativa d’Urbanisme, després una Junta de Districte, després una reunió amb veïns i comerciants per pactar els canvis i els terminis, i finalment, les obres.\nEl regidor socialista també ha trobat en falta que no s’informara a l’artista dels monuments urbans que allí hi ha ubicats que aquests van a llevar-se i, ni tan se val, saben ni han tractat amb l’artista on poden ubicar-se ara.\nPer últim, Gomar ha lamentat que el govern finalment decidira començar les obres a pocs dies de començar la campanya nadalenca, tan necessària per als comerciants de la zona en moments econòmics tan delicats com els que es viuen ara. Per això, Gomar ha demanat que en futures ocasiones, el PP “no faça ús i abús de la majoria absoluta i que facen les coses bé i com cal, donant pes a la participació política i ciutadana”.\nPer la seua part, el regidor socialista Jesús Garcia s’ha centrat en criticar la falta de transparència del govern en aquest projecte amb la resta de grups polítics, als quals no se’ls ha donat cap informació i les obres ja estan començades. Com que no s’ha fet comissió informativa i el projecte s’ha conegut per la premsa, Garcia ha aprofitat el mateix canal per preguntar diverses qüestions.\nEn primer lloc, Garcia, que ha qualificat el projecte com una “bajanada”, ha preguntat per què s’han iniciat les obres amb tanta precipitació si no existeixen demandes de veïns ni comerciants i s’haguera pogut fer més tard, “sense molestar a la campanya nadalenca i esperant a que la situació econòmica siga una altra”.\nEl regidor socialista també ha preguntat pel futur del monument homenatge a Jaume I, pel nom de la plaça en cas que aquest desaparega, per la futura ubicació dels anomenats “pinotxos” d’Artur Heras i si s’ha informat de la mateixa a l’artista, i pel que passarà amb l’arbreda del parc, que contempla dues palmeres protegides i per les quals cal demanar permís a la Generalitat per a ser traslladades a un altre lloc.


juliol 2012 | ADEIT\nInici / Notícies / Arxiu: juliol 2012\nArchivo: juliol 2012\nEmpreses vitivinícoles i del sector metallmecànic es reuneixen en els dos nous desdejunis\nIntensificar les relacions entre els agents de l’àmbit universitari i de l’empresarial és el principal objectiu del cicle de desdejunis sectorials que ADEIT ha engegat durant aquest curs acadèmic. La passada setmana es van [...]\n40 professors de nou universitats participen en la IV Escola d’Estiu MOTIVEM\nUn total de 40 professors de nou universitats van participar la passada setmana en l’Escola d’Estiu per a Professors Motivadors de l’Esperit Emprenedor. Aquesta activitat formativa, que organitzen conjuntament la Universitat de València i [...]\nCientífics alerten sobre els perjudicis de la contaminació lumínica en un congrés en l’ADEIT\nLa Societat Espanyola d’Astronomia (SEA) organitza aquesta setmana la seua desena reunió científica en la Fundació Universitat-Empresa de la Universitat de València. Entre molts altres aspectes, des d’ahir i fins el divendres que ve, [...]\nEl rescat d’empreses en crisi o el desenvolupament personal, principals nous cursos per a 12/13\nLa formació de postgrau es defineix per oferir cursos versàtils i adaptats a les necessitats del mercat, informa Nanda Requena, directora de Formació de l’ADEIT. Per això –afegeix– cada any la Universitat de València [...]


Tot i els dubtes de la CUP, el Govern manté el 9-N per als pressupostos - El triangle\nConfirma la data prevista a l'hora de presentar els comptes i l'executiu confia en un acord amb els anticapitalistes\nEl Govern té decidit aprovar els pressupostos dimarts vinent, 9 de novembre, encara que no tingui lligat el suport de la CUP. Així ho ha determinat la portaveu de l’executiu, Patrícia Plaja, després de la reunió setmanal del gabinet català, en la qual els comptes catalans han estat damunt la taula.\nEl 9 de novembre és la data límit per encetar els tràmits necessaris al Parlament que derivin en l’aprovació dels pressupostos abans que acabi l’any, de manera que puguin entrar en vigor el gener del 2022.\nMalgrat la confiança del Govern en arribar a una entesa amb la CUP, els anticapitalistes es mantenen escèptics i consideren difícil tancar un acord abans de dimarts vinent. Per això l’executiu ha mantingut el full de ruta previst i intensificar els contactes per arribar a una entesa ja en el tràmit parlamentari. El primer escull serà evitar una esmena a la totalitat.\nLa prioritat del president de la Generalitat, Pere Aragonès, és la d’entendre’s exclusivament amb la CUP per donar continuïtat a l’acord d’investidura, i sobre la taula “només” hi ha aquest escenari, segons Plaja. En tot cas, però, els oferiments del PSC han estat reiterats i Salvador Illa va indicar que, si és pels socialistes catalans, a Catalunya hi haurà pressupostos.\nPrevLos Mossos no identifican como agresores a ninguno de los ‘9 de Lledoners’


Álvaro Porro renova com a Comissionat en el nou govern municipal | Economia Social i Solidària\nÁlvaro Porro renova com a Comissionat en el nou govern municipal\n25/07/2019 - 20:38\nAmb l’aprovació del nou cartipàs municipal, encapçala el Comissionat d’Economia Social, Verda, Desenvolupament Local i Política Alimentària.\nAmb l’aprovació del nou cartipàs el passat 16 de juliol, es va fer públic l'acord programàtic de govern entre Barcelona en Comú i el Partit Socialista de Catalunya (PSC) on es manté la figura del Comissionat i es revalida en el càrrec a Álvaro Porro com a Comissionat d’Economia Social, Verda, Desenvolupament Local i Política Alimentària.\nAquest nou Comissionat està emmarcat en la Primera Tinença d’Alcaldia i inclourà com a línies fonamentals l’impuls de l’Economia Social i Solidària i de les Cures, el desenvolupament local i la innovació socio-econòmica de proximitat, el Consum Responsable i les Polítiques Alimentàries; així també, es reforça el treball compartit amb les regidories de Comerç i Mercats i de de Salut, Envelliment i Cures i la de Transició ecològica.\nEl Comissionat Álvaro Porro ha manifestat estar “content de poder continuar construint allò que es va iniciar al mandat anterior de manera que aquestes polítiques i els seus serveis i projectes es puguin consolidar a la ciutat com a part de la política econòmica municipal”.\nEn el proper butlletí de setembre publicarem una entrevista amb el Comissionat Álvaro Porro per aprofundir en els reptes i oportunitats del nou mandat 2019-2023.\nBarcelona acollirà la trobada internacional del pacte de Milà convertint-se en la Capital Mundial de l’Alimentació Sostenible 2021.\nComuns Urbans: 10 fitxes mostren experiències locals de les ciutats de Montreal i Barcelona\nDescobriu el resultat de la missió d'estudi sobre els comuns urbans a Barcelona organitzada per CITIES.


Apartamento Atlántico Playa 1 Les Palmes Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartamento Atlántico Playa 1Paseo Maritimo, 29 (Suite 103), Los Llanos, Les Palmes, Espanya, 38760 - Veure al mapaExcel·lent8,7Basada en25comentarisApartamento Atlántico Playa 1Veure més fotosplatjaVeure més fotosVeure totes les 20 fotos\nPer als viatgers què vulguin captar les imatges i els sons de Les Palmes, Apartamento Atlántico Playa 1 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartamento Atlántico Playa 1 és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara balcó/terrassa, estació d'Ipod, aparell de televisió, TV satèl•lit/cable, reproductor de DVD/CD per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Apartamento Atlántico Playa 1 és la vostra destinació si buscau allotjament de qualitat a Les Palmes.


Si un vent bufés\npodria hissar una vela.\nSi no hi hagués una vela\nen faria una de pals i de lones.\nI arribà l'hora en què, per la gran por,\nla vela, desplegada, no s'inflava.\nArreu pesava com el plom la calma\nde la qual ens sentíem responsables,\ni les mans no gosaven deixar el pal.\nlliurats a l'hermetisme\nper èpoques hermètiques\ni hermètics monopolis.)\nQueia una nit, que era com tantes altres,\ni la calma excessiva persistia.\nCap explicació no era possible,\no no ens era permesa\no no ens la podíem permetre.\nI manteníem hissada la vela.\nAquest poema ha de tractar la situació davant la Guerra Civil i la postguerra, l'hora de "la gran por". Hi ha una versió més reduïda del poema a Darrere els vidres, poesia 1972- 2002, sense l'estrofa del mig. Pel que fa a la cita de Brecht, ja ho diuen, si no tens la circumstància, te la busques. Si el vent de la llibertat bufa, s'ha de poder recollir d'alguna manera, amb pals i lones, fins i tot "si no hi hagués una vela" a mà. Davant "la calma excessiva" cal trobar una explicació, un sentit al nostre país, que no ens permetien ni "ens la podíem permetre", en aquella època. Cal mantenir hissada la vela per recollir el vent de la llibertat, doncs. L'estrofa del mig parla, segurament, de l'hermetisme dels poetes en aquella època, que deien les coses amb metàfores. Éren "navegants solitaris", a contracorrent.


El canvi climàtic i la contaminació maten la biodiversitat en aigua dolça\nInici > El canvi climàtic i la contaminació maten la biodiversitat en aigua dolça\nAixí ho indica un estudi liderat per la UVic-UCC\nUniversitat de Vic – Universitat Central de Catalunya (UVic-UCC),\n21/09/2016 - 17:31\nLa biodiversitat de l’aigua dolça s’està reduint a un ritme molt elevat. Aquesta és la principal conclusió que es desprèn de l’estudi que ha dut a terme un equip de científics europeus liderat per la investigadora ICREA i doctora en Biologia de la Universitat de Vic – Universitat Central de Catalunya (UVic-UCC), Sandra Brucet.\nL'augment de les temperatures associat al canvi climàtic accelera l'evapotranspiració de l'aigua i dispara les concentracions de contaminants. Aquesta situació, sumada a l'explotació humana i a l'abocament incontrolat de substàncies perjudicials, està laminant els ecosistemes d'aigua dolça.\nL'extracció d'aigua dels ecosistemes aquàtics ha augmentat els darrers anys, mentre que, en paral·lel, s'incrementen els vessaments incontrolats de contaminants a l'aigua. La presència cada vegada major de residus sumada a l'escalfament global accelera la producció d'algues, unes plantes microscòpiques perjudicials per al sistema aquàtic perquè consumeixen oxigen per alimentar-se i provoquen la mort d'algunes espècies de peixos i amfibis. A més, també redueixen la transparència de l'aigua i impedeixen que la llum solar pugui arribar al fons dels rius i llacs.\nEls investigadors també han conclòs que la combinació dels dos elements –contaminació del medi aquàtic i escalfament global– té un impacte perjudicial molt més gran que quan es donen per separat. Per combatre la situació que la recerca ha posat al damunt de la taula, l'equip liderat per Brucet recomana augmentar l'estalvi d'aigua i reduir el nombre de residus que s'aboca als rius i llacs per tal de garantir-ne la conservació.\nEls resultats se sustenten en l'anàlisi d'una àmplia base de dades –amb informació de més de 2.000 llacs d'aigua freda i calenta de tot Europa– i en diversos experiments que s'han dut a terme durant més de 10 anys en llacs artificials. D'aquesta manera, els investigadors han pogut estudiar l'evolució de la biodiversitat aquàtica.\nEl projecte, finançat per una beca Marie Curie de la Unió Europea, ha estat publicat a la revista europea especialitzada en recerca i innovació, Horizon Magazine.\nURL d'origen: https://www.sostenible.cat/noticia/el-canvi-climatic-i-la-contaminacio-maten-la-biodiversitat-en-aigua-dolca


Xerrada: Reflexionem sobre la participació de les famílies a l’escola – AMPA Pompeu Fabra\n14/01/2016 14/01/2016 pompeuampa Ajuntament, AMPA, Xerrades\nXerrada: Reflexionem sobre la participació de les famílies a l’escola\nLa xerrada serà el proper dimarts 19 de gener a les 18h a la biblioteca de Sant Adrià.\nAquesta activitat, organitzada pel Grup de Treball del Consell Escolar de Sant Adrià de Besòs encarregat d’aquest tema, pretén ser un espai de reflexió sobre la participació de les famílies a l’escola. La farà el Jordi Collet, professor de Sociologia de l’Educació, autor de l’estudi de la Fundació Bofill: “Millors vincles, millors resultats”\nJordi Collet i Antoni Tort (coordinadors) Millors vincles, millors resultats [pdf 72 pag.]. La relació entre docents i famílies per a l’èxit acadèmic de tot l’alumnat. Resultats, aprenentatges i propostes de la investigació-acció«Escoles, famílies i èxit acadèmic». Barcelona: Fundació Jaume Bofill, 2014. 72 p.


Fundació el Solà » Wikipedra\nLa Wikipedra, que va entrar en funcionament l’abril del 2001, és un projecte desenvolupat per l’Observatori del Paisatge de Catalunya en el qual hi col·labora l’associació Drac Verd, entre altres entitats que vetllen pel patrimoni de la pedra seca.\nEl portal consisteix en una aplicació SIG interactiva 2.0 que, per una banda, possibilita a qualsevol persona que ho desitgi introduir-hi les barraques i les cabanes de pedra seca que coneix perquè formin part d’un inventari col·lectiu; per l’altra, permet als usuaris accedir, a partir de mapes, fotografies i fitxes, al patrimoni dels paisatges de pedra seca inventariat fins al moment.\nLa Wikipedra no només identifica i localitza les barraques de pedra seca, sinó que en descriu l’estat de conservació, la tipologia, la forma de la planta i el tipus de porta.\nL’objectiu del portal, des de la seva creació, és recollir informació, permanentment actualitzada, del màxim nombre possible d’aquestes construccions per tal de contribuir al seu coneixement i preservació.\nLa iniciativa, coordinada per l’Observatori del Paisatge, és possible gràcies a la tasca del grup Drac Verd de Sitges i a la col·laboració de 132 voluntaris d’arreu del territori.\nUn altre dels trets distintius d’aquesta nova versió és l’ampliació de l’àmbit territorial, que ara va més enllà dels límits de Catalunya. En el marc del Pla de paisatge transfronterer de la Cerdanya, els 85 municipis que integren les Mancomunitats de municipis Conflent-Canigó, Pirineus-Cerdanya i Capcir-Alt Conflent que formen part del Parc del Pirineu Català s’han afegit al projecte Wikipedra, ampliant així el seu abast geogràfic.\nLa Fundació el Solà també col·labora amb Wikipedra i ha introduït moltes cabanes del nostre àmbit d’estudi.\nCliqueu damunt el logo de Wikipedra per entrar a aquest món de les cabanes i la pedra seca.